
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 974 

29 Ιουνίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθιέρωση υπερωριακής, με αμοιβή εργασίας, πέραν 
της υποχρεωτικής για τέσσερις (4) υπαλλήλους του 
γραφείου του Γενικού Γραμματέα της Περιφέρειας 

Κρήτης, για το έτος 2004. 1 

Καθιέρωση υπερωριακής, με αμοιβή εργασίας, πέραν 
του κανονικού ωραρίου, για επτά (7) υπαλλήλουςτου 
Γραφείου και δύο (2) οδηγούς του αυτοκινήτου του 
Γενικού Γραμματέα της Περιφέρειας Βορείου Αιγαί¬ 


ου για το έτος 2004. 2 

Πολιτογράφηση Αλλογενών Αλλοδαπών ΣΟΣΤΑΚ 

ΟΥΡΣΟΥΛΑ - ΜΑΡΙΑ του ΜΠΟΓΚΤΑΝ κ.λπ. 3 

Πολιτογράφηση Ομογενών Αλλοδαπών ΜΠΟΤΖΗ ΙΩΑΝ¬ 
ΝΑΣ του Γεωργίου κ.λπ. 4 

Πολιτογράφηση Αλλογενούς Αλλοδαπού ΑΜΠΝΤΕΛ 

ΜΑΟΥΛΑ ΜΩΧΑΜΕΝΤτου ΑΜΠΝΤΕΛ ΜΑΟΥΛΑ. 5 

Σύσταση Νομικού Προσώπου Δημοσίου Δικαίου με την 
επωνυμία «ΑΘΛΗΤΙΚΟΣ ΟΡΓΑΝΙΣΜΟΣ ΔΗΜΟΥ ΚΡΩ- 

ΠΙΑΣ». 6 

Έγκριση τροποποίησης Οργανισμού Εσωτερικής Υπη¬ 
ρεσίας Δήμου Τυχερού, Ν. Έβρου. 7 

Απαγόρευση κυνηγίου ορισμένου χρόνου στο Δ. Φιλιπ- 

πιάδας Ν. Πρέβεζας. 8 

Χορήγηση άδειας λειτουργίας Μονάδας Φροντίδας Ηλι¬ 
κιωμένων μη κερδοσκοπικού χαρακτήρα, στο Γραμ- 
ματικοπούλειο - Μπάλειο - Τρίγκειο Θεραπευτήριο 

Χρονιών Παθήσεων. 9 

Καθιέρωση υπερωριακής εργασίας υπαλλήλων του Δή¬ 
μου Κονιστρών Ν. Εύβοιας για το έτος 2004 . 10 


Μεταφορά των περιουσιακών στοιχείων καθώς επίσης 
και των Εργαστηρίων που μέχρι την 31.12.2003 λει¬ 
τουργούσαν στην Παιδαγωγική Σχολή Φλώρινας και 
οτα Τμήματα α) Παιδαγωγικό Δημοτικής Εκπαίδευ¬ 
σης και β) Νηπιαγωγών στην Παιδαγωγική Σχολή του 
Πανεπιστημίου Δυτικής Μακεδονίας από 1.1.2004.. 11 
Σύσταση Εκκλησιαστικού Ιδρύματος υπό την επωνυμία 
«ΓΕΝΙΚΟΝ ΦΙΛΟΠΤΩΧΟΝ ΤΑΜΕΙΟΝ ΚΑΙ ΕΝΟΡΙΑΚΑ 
ΤΟΙΑΥΤΑΤΗΣ ΙΕΡΑΣ ΜΗΤΡΟΠΟΛΕΩΣ ΓΛΥΦΑΔΑΣ». 12 


ΑΠΟΦΑΣΕΙ Σ 

Αριθ. 28316 (1) 

Καθιέρωση υπερωριακής, με αμοιβή εργασίας, πέραν της 
υποχρεωτικής για τέσσερις (4) υπαλλήλους του γρα¬ 
φείου του Γ ενικού Γ ραμματέα της Περιφέρειας Κρήτης, 
για το έτος 2004. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 16 του Ν. 3205/2003 (ΦΕΚ 
297/Α/23.12.2003) «Μισθολογικές ρυθμίσεις λειτουργών 
και υπαλλήλων του Δημοσίου, Ν.Π.Δ.Δ. και Ο.Τ.Α., μονίμων 
στελεχών των Ενόπλων Δυνάμεων και αντιστοίχων της Ελ¬ 
ληνικής Αστυνομίας, του Πυροσβεστικού και Λιμενικού Σώ¬ 
ματος και άλλες συναφείς διατάξεις». 

2. Τις διατάξεις του Ν. 2503/1997 (ΦΕΚ 107/Α/30.5.1997) «Δι¬ 
οίκηση, οργάνωση, στελέχωση της Περιφέρειας, ρύθμιση θε¬ 
μάτων για την τοπική αυτοδιοίκηση και άλλες διατάξεις». 

3. Τις διατάξεις του άρθρου 29Α του Ν. 1558/1985 «Κυ¬ 
βέρνηση και Κυβερνητικά όργανα» (Α 137) που προστέθηκε 
με το άρθρο 27 του Ν. 2081/1992 (Α 154) και αντικαταστά- 
θηκε μετηνπαρ. 2ατου αρ. 1 του Ν. 2469/1997 (Α38). 

4. Τις 2030771/4262/0022/24.4.1997, 2090440/12741/ 
0022/23.12.1997, 2022941/ 2297/0022/7.4.1998, 2050742/ 
5390/0022/28.7.1998, 2/8803/0022/8.2.1999 και 2/72757/ 
0022/31.12.2003 εγκυκλίους του Γενικού Λογιστηρίου του 
Κράτους. 

5. Το αριθ.3671/1.6.2004 έγγραφο της Περιφέρειας 
Κρήτης και των συνημμένων σ’ αυτό, πίνακα προγραμμα¬ 
τισμού και της σχετικής βεβαίωσης της Υ.Δ.Ε. στο Νομό 
Ηρακλείου. 

6. Την ανάγκη απασχόλησης δύο (2) υπαλλήλων κατηγο¬ 
ρίας ΠΕ και δύο (2) υπαλλήλων κατηγορίας ΔΕ του γραφείου 
του Γενικού Γραμματέα της Περιφέρειας Κρήτης, πέραν του 
κανονικού ωραρίου, κατά τις απογευματινές ώρες των εργα¬ 
σίμων ημερών, Δευτέρα έως Παρασκευή και από την 6η μέχρι 
την 22η ώρα, λόγω υπηρεσιακών αναγκών. 

7. Την ύπαρξη εγγεγραμμένης πίστωσης για το σκοπό αυ¬ 
τό, στον ΚΑΕ 0511, φορέας 913-21/061 του προϋπολογι¬ 
σμού της Περιφέρειας Κρήτης, για το έτος 2004, η οποία 

ανέρχεται σε οκτώ χιλιάδες (8.000) ευρώ, σε βάρος της 
οποίας προκαλείται δαπάνη, ίση περίπου με ολόκληρο το 
ποσό της πίστωσης αυτής. 

8. Την αριθ. ΔΙΔΚ/Φ.1/2/6139/23.3.2004 (ΦΕΚ 527/Α/ 
24.3.2004) κοινή απόφαση του Πρωθυπουργού και του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης «Ανάθεση αρμοδιοτήτων στους Υφυπουργούς 
Εσωτερικών, Δημόσιας Διοίκησης και Αποκέντρωσης», 
αποφασίζουμε: 

Καθιερώνουμε υπερωριακή εργασία με αμοιβή, πέραντου 
κανονικού ωραρίου, κατά τις απογευματινές ώρες των ερ¬ 
γασίμων ημερών Δευτέρα έως Παρασκευή και από την 16η 
μέχρι την 22η ώρα, για δύο (2) υπαλλήλους κατηγορίας ΠΕ 
και δύο (2) υπαλλήλους κατηγορίας ΔΕ του γραφείου του 
Γενικού Γραμματέατης Περιφέρειας Κρήτης, μέχρι πενήντα 
(50) ώρες το μήνα και συνολικά μέχρι τριακόσιες σαράντα 
(340) ώρες για καθένα από τους ανωτέρω υπαλλήλους, για 
το έτος 2004, σύμφωνα με τον πίνακα προγραμματισμού 
υπερωριακής εργασίας της ανωτέρω Περιφέρειας. 

Η ισχύς της απόφασης αρχίζει ένα μήνα πριν από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιουνίου 2004 

Ο ΥΦΥΠΟΥΡΓΟΣ 

ΑΘΑΝΑΣΙΟΣ ΝΑΚΟΣ 
-♦- 

Αριθ. 29552 (2) 

Καθιέρωση υπερωριακής, με αμοιβή εργασίας, πέραν του 
κανονικού ωραρίου, για επτά (7) υπαλλήλους του Γ ρα¬ 
φείου και δύο (2) οδηγούς του αυτοκινήτου του Γ ενικού 
Γραμματέα της Περιφέρειας Βορείου Αιγαίου για το 
έτος 2004. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 16 του Ν. 3205/2003 (ΦΕΚ 
297/Α/23.12.2003) «Μισθολογικές ρυθμίσεις λειτουργών 
και υπαλλήλωντου Δημοσίου, Ν.Π.Δ.Δ. και Ο.Τ.Α., μονίμων 
στελεχών των Ενόπλων Δυνάμεων και αντιστοίχων της Ελ¬ 
ληνικής Αστυνομίας, του Πυροσβεστικού και Λιμενικού Σώ¬ 
ματος και άλλες συναφείς διατάξεις». 

2. Τις διατάξεις του Ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την το¬ 
πική αυτοδιοίκηση και άλλες διατάξεις» (ΦΕΚ 107/Α/ 
30.5.1997). 

3. Τις διατάξεις του άρθρου 29Α του Ν. 1558/1985 «Κυβέρ¬ 
νηση και Κυβερνητικά όργανα» (Α137) που προστέθηκε με το 
άρθρο 27 του Ν. 2081/1992 (Α 154) και αντικαταστάθηκε με 
τηνπαρ. 2ατου αρ. 1 του Ν. 2469/1997 (Α38). 

4. Τις 2030771/4262/0022/24.4.1997, 2090440/12741/ 
0022/23.1.1997, 2022941/2297/0022/7.4.1998, 2050742/ 
5390/0022/28.7.1998, 2/8803/0022/8.2.1999 και 2/72757/ 
0022/31.12.2003 εγκυκλίους του Γενικού Λογιστηρίου του 
Κράτους. 

5. Το αριθ. 5392/25.5.2004 έγγραφο της Περιφέρειας Βο¬ 
ρείου Αιγαίου και των συνημμένων σ' αυτό, πίνακα προ¬ 
γραμματισμού και της σχετικής βεβαίωσης της Υ.Δ.Ε. στο 
Νομό Λέσβου. 

6. Την ανάγκη απασχόλησης επτά (7) υπαλλήλων του 
Γ ραφείου και δύο (2) οδηγών του αυτοκινήτου του Γ ενικού 
Γ ραμματέα της Περιφέρειας Βορείου Αιγαίου, πέραν του 
κανονικού ωραρίου, κατά τις απογευματινές ώρες των ερ¬ 
γασίμων ημερών Δευτέρα έως Παρασκευή και από την 16η 


μέχρι την 22η ώρα, λόγω υπηρεσιακών αναγκών. 

7. Την ύπαρξη εγγεγραμμένης πίστωσης για το σκοπό αυ¬ 
τό, στον ΚΑΕ 0511, φορέας 911.37/061 του προϋπολογι¬ 
σμού της Περιφέρειας Βορείου Αιγαίου, για το έτος 2004, η 
οποία ανέρχεται σε οκτώ χιλιάδες (8.000) ευρώ, σε βάρος 
της οποίας προκαλείται δαπάνη, ίση περίπου με πέντε χι¬ 
λιάδες (5.000) ευρώ. 

8. Την αριθ. ΔΙΔΚ/Φ.1/2/6139/23.3.2004 (ΦΕΚ 527/Α/ 
24.3.2004) κοινή απόφαση του Πρωθυπουργού και του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης «Ανάθεση αρμοδιοτήτων στους Υφυπουργούς 
Εσωτερικών, Δημόσιας Διοίκησης και Αποκέντρωσης», 
αποφασίζουμε: 

Καθιερώνουμε υπερωριακή απογευματινή με αμοιβή ερ¬ 
γασία, πέραντου κανονικού ωραρίου, για επτά (7) υπαλλή¬ 
λους του Γραφείου και δύο (2) οδηγούς του αυτοκινήτου 
του Γενικού Γ ραμματέατης Περιφέρειας Βορείου Αιγαίου, 
για το έτος 2004 και μέχρι είκοσι (20) ώρες το μήνα, για κα¬ 
θένα από τους ανωτέρω υπαλλήλους, σύμφωνα με τον πί¬ 
νακα προγραμματισμού υπερωριακής εργασίας της ανωτέ¬ 
ρω Περιφέρειας. 

Η ισχύς της απόφασης αρχίζει ένα μήνα πριν από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 11 Ιουνίου 2004 

Ο ΥΦΥΠΟΥΡΓΟΣ 

ΑΘΑΝΑΣΙΟΣ ΝΑΚΟΣ 
-♦- 

(3) 

Πολιτογράφηση Αλλογενών Αλλοδαπών 
ΣΟΣΤΑΚΟΥΡΣΟΥΛΑ- ΜΑΡΙΑ του ΜΠΟΓΚΤΑΝ κ.λπ. 


Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

1. Με την Φ. 48755/11272/23.6.2004 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, γίνεται δεκτή η από 16.1.1996 αίτηση πολιτογρά¬ 
φησης της αλλογενούς αλλοδαπής ΣΟΣΤΑΚ ΟΥΡΣΟΥΛΑ - 
ΜΑΡΙΑ του ΜΠΟΓΚΤΑΝ, για την απόκτηση της Ελληνικής 
ιθαγένειας. 

2. Με την Φ. 67851/9054/9.6.2004 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, γίνεται δεκτή η από 1.12.1998 αίτηση πολιτογρά¬ 
φησης του αλλογενούς αλλοδαπού ΣΑΝΤΟΥΝΤ ΣΑΜΕΡ - 
ΙΩΑΝΝΗ του ΜΑΧΜΟΥΝΤ, για την απόκτηση της Ελληνικής 
ιθαγένειας. 

Ο ΥΦΥΠΟΥΡΓΟΣ 

Α. ΝΑΚΟΣ 


♦ 


(4) 


Πολιτογράφηση Ομογενών 
Αλλοδαπών ΜΠΟΤΖΗ ΙΩΑΝΝΑΣ του Γεωργίου κ.λπ. 


Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

1. Με την Φ. 96891/7874/9.6.2004 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, γίνεται δεκτή η από 26.4.2002 αίτηση πολιτογρά¬ 
φησης της ομογενούς αλλοδαπής ΜΠΟΤΖΗ ΙΩΑΝΝΑΣ του 
ΓΕΩΡΓΙΟΥ, για την απόκτηση της Ελληνικής ιθαγένειας. 

2. Με την Φ. 99592/8968/2.4.2004 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, γίνεται δεκτή η από 2.12.2002 αίτηση πολιτο¬ 
γράφησης του ομογενούς αλλοδαπού ΤΡΙΑΝΤΑΦΥΛΛΙΔΗ 

ΠΑΝΑΓΙΩΤΗ του ΙΩΑΝΝΗ, για την απόκτηση της Ελληνι¬ 
κής ιθαγένειας. 

Ο ΥΦΥΠΟΥΡΓΟΣ 

Α. ΝΑΚΟΣ 
-♦- 

(5) 

Πολιτογράφηση Αλλογενούς Αλλοδαπού 
ΑΜΠΝΤΕΛ ΜΑΟΥΛΑ ΜΩΧΑΜΕΝΤ 
του ΑΜΠΝΤΕΛ ΜΑΟΥΛΑ. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Με την. Φ. 6231/3277/10.6.2004 απόφαση του Υφυπουρ¬ 
γού Εσωτερικών, Δημόσιας Διοίκησης και Αποκέντρωσης, 
γίνεται δεκτή η από 23.4.1991 αίτηση πολιτογράφησης του 
αλλογενούς αλλοδαπού ΑΜΠΝΤΕΛ ΜΑΟΥΛΑ ΜΩΧΑΜΕΝΤ 
του ΑΜΠΝΤΕΛ ΜΑΟΥΛΑ, για την απόκτηση της Ελληνικής 
ιθαγένειας. 

ο ΥΦΥΠΟΥΡΓΟΣ 

Α. ΝΑΚΟΣ 
-♦- 

Αριθ. 08/ΔΤΑ//11381 (6) 

Σύσταση Νομικού Π ροσώπου Δημοσίου Δικαίου με την επω¬ 
νυμία «ΑΘΛΗΤΙΚΟΣ ΟΡΓΑΝΙΣΜΟΣ ΔΗΜΟΥ ΚΡΩΠΙΑΣ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1) Τις διατάξεις του άρθρου 203 του Π.Δ. 410/1995 (ΦΕΚ 
231/Α'). 

2) Τις διατάξεις του Ν. 2503/1997 «Διοίκηση, Οργάνωση, 
Στελέχωσητης Περιφέρειας, ρύθμιση θεμάτων για την Το¬ 
πική Αυτοδιοίκηση και άλλες διατάξεις» (ΦΕΚ 107/Α/ 
30.5.1997). 

3) Τις ρυθμίσεις του άρθρου 29Α του Ν. 1558/1985 που 
προστέθηκε με το άρθρο 27 του Ν. 2081/1992, σχετικά με 
την υποχρέωση αναγραφής κάλυψη δαπάνης που συνεπά¬ 
γεται η έκδοση κάθε κανονιστικής πράξης. 

4) Την υπ’ αριθ. οικ. 16976/12.11.2003 (ΦΕΚ 1693/Β/2003) 
απόφαση του Γενικού Γραμματέα Περιφέρειας Αττικής για 
μεταβίβαση εξουσίας υπογραφής «Με εντολή Γ ενικού Γ ραμ¬ 
ματέα Περιφέρειας» στο Γ ενικό Διευθυντή της Περιφέρειας 
Αττικής. 

5) Την υπ’ αριθ. 176/2004 απόφαση του Δημοτικού Συμ¬ 
βουλίου Κρωπίας, αποφασίζουμε: 

1) Σύσταση - Επωνυμία 

Συστήνουμε στο Δήμο Κρωπίας Νομικό Πρόσωπο Δημο¬ 
σίου Δικαίου με την επωνυμία «ΑΘΛΗΤΙΚΟΣ ΟΡΓΑΝΙΣΜΟΣ 
ΔΗΜΟΥ ΚΡΩΠΙΑΣ» το οποίο διέπεται από τις διατάξεις του 
Π.Δ. 410/1995 (Δ.Κ.Κ.). 

2) Σκοποί 

α) Η εκπόνηση και υλοποίηση της συνολικής αθλητικής 
πολιτικής του Δήμου Κρωπίας. 

β) Η αξιοποίηση όλων των αθλητικών χώρων, αθλητικών 
κέντρων και γυμναστηρίων που υπάρχουν στο Δήμο Κρω¬ 
πίας. 

γ) Η διαμόρφωση και κατασκευή νέων χώρων άθλησης 
και αναψυχής για την κάλυψη των αναγκών των αθλητικών 
σωματείων και των δημοτών, καθώς και την εξοικονόμηση 
πόρων. 

δ) Η φροντίδα για τη συντήρηση, τη βελτίωση και την εύ¬ 
ρυθμη λειτουργία όλων των υπαρχόντων αθλητικών χώρων 
του Δήμου Κρωπίας, καθώς και αυτών που θα κατασκευα¬ 
στούν ή παραχωρηθούν στο μέλλον. 

ε) Ο προγραμματισμός και η υλοποίηση προγραμμάτων 
άθλησης και κινητικής αναψυχής για όλους τους δημότες 


και ιδιαίτερα τους νέους. 

στ) Η οργάνωση αθλητικών εκδηλώσεων, επιμορφωτικών 
σεμιναρίων, διαλέξεων και γενικότερα η ανάληψη πρωτο¬ 
βουλιών που θα αποσκοπούν στην προώθηση του αθλητι¬ 
σμού και την βελτίωση του επιπέδου του. 

ζ) Η συνδυασμένη ανάπτυξη των σωματικών, πνευματι¬ 
κών και ψυχικών ιδιοτήτων των κατοίκων του Δήμου Κρω¬ 
πίας με την καλλιέργεια και ανάδειξη των πολιτιστικών 
αξιώντου αθλητισμού, του φίλαθλου συναγωνιστικού πνεύ¬ 
ματος - των ιδανικών του αθλητισμού καιτην προώθηση του 
«ευ αγωνίζεσθαι». 

η) Η συνεργασία με τα αθλητικά σωματεία της περιοχής 
του Δήμου Κρωπίας, καθώς και με όλους τους αθλητικούς 
φορείς και παράγοντες για την ανάπτυξη του αγωνιστικού, 
σωματειακού αθλητισμού. 

θ) Η συνεργασία και η βοήθεια προς τους φορείς της εκ¬ 
παιδευτικής κοινότητας για την ανάπτυξη των σχολικών 
αθλητικών δραστηριοτήτων. 

ι) Η συνεργασία με (άλλους) κρατικούς, δημοτικούς, ιδιωτι¬ 
κούς και άλλους φορείς της Ελλάδας αλλά και του εξωτερι¬ 
κού, με σκοπό την ενίσχυση και προώθηση των αθλητικών 
δραστηριοτήτων, καθώς καιτην εξοικονόμηση πόρων. 

3) Πόροι 

Οι πόροι του Οργανισμού θα είναι: 
α) Η ετήσια επιχορήγηση του Δήμου Κρωπίας. 
β) Οι επιχορηγήσεις από την Γ.Γ.Α. ή από οποιονδήποτε 
άλλο φορέα. 

γ) Οι κάθε είδους εισφορές, δωρεές, κληρονομιές, κλη¬ 
ροδοσίες ή συνδρομές ιδιωτών, οργανισμών, σωματείων 
κ.λπ. 

δ) Οι εισπράξεις από το αντίτιμο πραγμάτων ή υπηρεσιών 
που παρέχει το Ν.Π.Δ.Δ. 
ε) Οι πρόσοδοι από την ίδια την περιουσία του. 
στ) Τα έσοδα από την ενοικίαση ή παραχώρηση χώρων 
άθλησης και αναψυχής του Δήμου Κρωπίας. 

ζ) Τα ποσοστά από εισπράξεις αθλητικών ή άλλων εκδη¬ 
λώσεων που τελούνται σε ιδιόκτητους ή εκμεταλλευόμε¬ 
νους από αυτό χώρους. 

η) Οι εισπράξεις από διαφημίσεις στις αθλητικές εγκατα¬ 
στάσεις του Δήμου Κρωπίας. 

θ) Κάθε άλλη νόμιμη πρόσοδος μη κατονομαζόμενη ειδι¬ 
κά από πάνω. 

4) Περιουσία 

Τα περιουσιακά στοιχεία του Αθλητικού Οργανισμού θα 
είναι: 

α) Οι κάθε είδους εγκαταστάσεις, χώροι άθλησης και ανα¬ 
ψυχής που θα περιέλθουν στην κυριότητα του Ν.Π.Δ.Δ. από 
οποιαδήποτε νόμιμη αιτία. 

β) Το δικαίωμα διηνεκούς χρήσεως και εκμεταλλεύσεως 
όλων των αθλητικών χώρων και εγκαταστάσεων που υπάρ¬ 
χουν στα όρια του Δήμου Κρωπίας ή που θα δημιουργηθούν 
στο μέλλον, καθώς και κάθε άλλος χώρος ή εγκατάσταση 
που θα παραχωρηθούν στο Δήμο. 

5) Θητεία 

Η θητεία του Διοικητικού Συμβουλίου ακολουθεί αυτή του 
Δημοτικού Συμβουλίου. 

6) Εκπροσώπηση 

Το Ν.Π.Δ.Δ. εκπροσωπείται ενώπιον κάθε Αρχής ή Υπη¬ 
ρεσίας ή παντός τρίτου και ενώπιον κάθε Δικαστηρίου από 
τον Πρόεδρο και όταν αυτός απουσιάζει ή κωλύεται από τον 
Αντιπρόεδρο. 

7) Διάλυση 

Το Ν.Π.Δ.Δ. καταργείται με πράξη του Γ.Γ. της Περιφέ¬ 
ρειας ύστερα από απόφαση του Δημοτικού Συμβουλίου, η 
δε περιουσία του περιέρχεται στο Δήμο Κρωπίας. 

Κάλυψη Δαπάνης 

Από τις διατάξεις της απόφασης αυτής δεν προκαλείται 
δαπάνη σε βάροςτου προϋπολογισμού του Δήμου Κρωπίας. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Παλλήνη, 15 Ιουνίου 2004 
Με εντολή Γενικού Γραμματέα Περιφέρειας 
Ο Γ ενικός Διευθυντής 
ΓΡΗΓΟΡΙΟΣ ΔΗΜΑΣ 

-♦- 

Αριθ. 3585 (7) 

Έγκριση τροποποίησης Οργανισμού Εσωτερικής 
Υπηρεσίας Δήμου Τυχερού, Ν. Έβρου. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 
Έχοντας υπόψη: 

1. Τις διατάξεις του Ν. 2503/1997 «Διοίκηση, οργάνωση, 
στελέχωσητης Περιφέρειας, ρύθμιση θεμάτων για την Τοπ. 
Αυτ/ση και άλλες διατάξεις». 

2. Τις διατάξεις του άρθρου 12 του Ν.1188/1981, όπως 
αντικαταστάθηκε με το άρθρο 8 παρ. 5 Ν. 2307/1995 και το 
άρθρο 1 παρ, 2 του Ν. 2503/1997. 

3. Τιςδιατάξειςτου άρθρου 29Ατου Ν. 1558/1985το οποίο 
προστέθηκε με το άρθρο 27 του Ν. 2081/1992 και αντικατα- 
στάθηκεαπότο άρθρο 1 παρ. 2του Ν. 2469/1997. 

4. Τις αριθ. 219/2003 και 1/2004 αποφάσειςτου Δ.ΣΤυχε- 
ρού, σχετικά με την τροποποίηση του ΟΕΥ. 

6. Την αριθ. 11/8/23.4.2004 γνωμοδότηση του Υπηρεσια¬ 
κού Συμβουλίου Δημοτικών Υπαλλήλων Ν. Έβρου. 

7. Το γεγονός ότι απότις διατάξειςτης απόφασης αυτής δεν 
προκαλείται δαπάνη σε βάρος του προϋπολογισμού του Δή¬ 
μου Τ υχερού, για το λόγο ότι δεν δημιουργούνται νέες θέσεις. 

8. Τις αριθ. 4308/6.7.2001 και 2550/1.10.2003 (ΦΕΚ 
1588/Β/2003) αποφάσεις Γενικού Γραμματέα Περιφέρειας 
Ανατολικής Μακεδονίας - Θράκης «Μεταβίβαση αρμοδιο¬ 
τήτων στους Δ/ντές Τοπ. Αυτ/σεων και στους Τμηματάρχες 
των ιδίων Υπηρεσιών», αποφασίζουμε: 

Εγκρίνουμε την τροποποίηση του Οργανισμού Εσωτερι¬ 
κής Υπηρεσίας του Δήμου Τυχερού ως κατωτέρω: 

Άρθρο 4 

Δημιουργείται μία (1) θέση κατηγορίας Δευτεροβάθμιας Εκ- 
παίδευσηςτου κλάδου ΔΕ38 Χειριστών Η/Υ, με παράλληλη κα¬ 
τάργηση μίας (1) θέσης του κλάδου ΔΕΙ Διοικητικού. 

Στο τέλος του άρθρου 12 προστίθεται παράγραφος 12.1.7 
Αυτοτελές γραφείο κέντρου εξυπηρέτησης πολιτών, που θα 
στελεχωθεί με δύο (2) άτομα, κατηγορίας ΔΕΙ Διοικητικού, οι 
οποίες υπάρχουνήδη στον ΟΕΥ και είναι κενές, ως κατωτέρω: 

Άρθρο 12.1.7 
ΑΥΤΟΤΕΛΕΣ ΓΡΑΦΕΙΟ 
ΚΕΝΤΡΟΥ ΕΞΥΠΗΡΕΤΗΣΗΣ ΠΟΛΙΤΩΝ 

ΑΡΜΟΔΙΟΤΗΤΕΣ 

1) Την ενημέρωση και πληροφόρηση των πολιτών για τις 
ενέργειες που απαιτούνται για την διεκπεραίωση διοικητι¬ 
κών υποθέσεων. 

2) Την διεκπεραίωση υποθέσεων των πολιτών με τις υπη¬ 
ρεσίες του Δήμου. 

3) Την επικύρωση αντιγράφων διοικητικών εγγράφων, την 
θεώρηση του γνήσιου της υπογραφής, την χορήγηση πα¬ 
ραβολών, υπευθύνων δηλώσεων κ.α και την χορήγηση του 
αποδεικτικού φορολογικής ενημερότητας, μέσω ηλεκτρο¬ 
νικής διασύνδεσης με το σύστημα ΤΑΞΙδ. 

Κατά τα λοιπά ισχύει η αριθ. 2561/27.4.1999 απόφασή 
μας ως έχει με τις τροποποιήσεις της. 


Η απόφαση αυτή να δημοσιευθεί στην Εφημερίδατης Κυ- 
βερνήσεως. 

Αλεξανδρούπολη, 16 Ιουνίου 2004 
Με εντολή Γ ενικού Γ ραμματέα Περιφέρειας 
Η Διευθύντρια 
Ε. ΔΑΝΙΗΛΟΥΔΗ 

-Φ- 

Αριθ. 4277 π.ε. (8) 

Απαγόρευση κυνηγίου ορισμένου χρόνου στο 
Δ. Φιλιππιάδας Ν. Πρέβεζας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις: 

α. Του Ν.Δ. 532/1970 «περί Διοικητικής Αποκέντρωσης». 

β. Του άρθρου 258 παρ. 5του Ν.Δ. 86/1969 «περίΔασικού 
Κωδικός». 

γ. Του Ν. 2503/1997 «Διοίκηση - Οργάνωση - Στελέχωση 
της Περιφέρειας κ.λπ.». 

2. Την αριθ. 414985/29.11.1985 Κ.Υ.Α. «Μέτρα διαχείρι¬ 
σης της άγριας πτηνοπανίδας». 

3. Την αριθ. 106494/4431/9.9.2003 διαταγή του Υπουρ¬ 
γείου Γεωργίας «περί μακροχρόνιας παύσης καλλιέργειας 
γεωργικών γαιών του Καν. 2078/1992». 

4. Την αριθ. 130114/1.8.2003 απόφαση του Υπουργείου Γε- 
ωργίας, καθώς και τις από 30.12.1997 και 17.5.1999 συμβά¬ 
σεις εκμετάλλευσης μεταξύ του Υπουργείου Γεωργίας καιτων 
Γεωργίου Μπουζούκη και Κων/νου Μπουζούκη αντίστοιχα. 

5. Την αριθ. 67253/1710/2.4.1996 διαταγή του Υπουργεί¬ 
ου Γ εωργίας αναφορικά με τις απαγορεύσεις κυνηγίου ορι¬ 
σμένου χρόνου. 

6. Την αριθ. 20446/17.9.2001 απόφασή μας «περί μεταβί¬ 
βασης αρμοδιοτήτων». 

7. Την από 23.12.2003 αίτηση του Κων/νου Γεωρ. Μπου¬ 
ζούκη με τα συνημμένα τοπογραφικά διαγράμματα, ανα¬ 
φορικά με την έκδοση απόφασης απαγόρευσης κυνηγίου, 
αποφασίζουμε: 

Απαγορεύουμε το κυνήγι όλων των θηραμάτων, από την 
έναρξη της κυνηγετικής περιόδου 2004 - 2005 μέχρι τις 
31.12.2017, σε ιδιωτική έκταση 281,80 στρεμμάτων, που 
βρίσκεται στη θέση «βάλτος» Δ.Δ. Πέτρας Δήμου Φιλιπ- 
πιάδας Νομού Πρέβεζας. 

Η παραπάνω έκταση απεικονίζεται στο σχετικό τοπογρα- 
φικό διάγραμμα που συνοδεύει την παρούσα και εντός αυ¬ 
τής περιλαμβάνονται τα ακόλουθα κληροτεμάχια διανομής 
1963 του αγροκτήματος Πέτρας: 

661-663-664-665-666-667-684-685-686-687-701-690- 
691 -695-696-699-861 -864-865-866-867-868-869-871 -672- 
677-678-680-681 -682-683-688-698-709-712-716-763-766- 
767-769-772-773-775-780-781 -783-784-785-786-788-792- 
794-800-804-805-806-808-809-810-811-814-816-822-823- 
825-826-829-837-838-839-840-841 -842-844-846-847-848- 
851 -852-854-855-856-858. 

Με μέριμνα του δικαιούχου της ενταγμένης έκτασης 
Κων/νου Μπουζούκη, θα γίνει σήμανση των ορίων της απα¬ 
γορευμένης έκτασης με κατάλληλες πινακίδες. Από τις δια¬ 
τάξεις αυτής της απόφασης δεν προκαλείται δαπάνη σε βά¬ 
ρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδατης Κυ- 
βερνήσεως και θα ισχύει από το κυνηγετικό έτος 2004 - 2005. 

Ιωάννινα, 14 Ιουνίου 2004 
Ο Γ ενικός Γ ραμματέας Περιφέρειας 
ΔΗΜΗΤΡΙΟΣ Γ. ΠΑΝΟΖΑΧΟΣ 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Πα τεχνικούς λόγους σω σχεδιάγραμμα 
έγινε σμίκρ υνση κατάποσοστά % 


ΤΟΠΟΓΡΑΦΙΚΟ ΔΙΑΓΡΑΜΜΑ 
Διανομής "Βάλτου-Βίγλας" Πρέβεζας 
Έτους 1963 (Υπέρ Κοινότητας Καλογερικού) 

Κλίμακα 1:10.000 



απόφαση απαγόρευσης κυνηγίου 



1-6-04 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 3404 (9) 

Χορήγηση άδειας λειτουργίας Μονάδας Φροντίδας Ηλικιω¬ 
μένων μη κερδοσκοπικού χαρακτήρα, στο Γραμματικο- 
πούλειο - Μπάλειο - Τρίγκειο Θεραπευτήριο Χρονιών 
Παθήσεων. 

Ο ΝΟΜΑΡΧΗΣ ΦΩΚΙΔΑΣ 
Έχοντας υπόψη: 

1. Το Π.Δ. 30/1996 (Φ.Ε.Κτ.Α'21) «Κώδικας Νομαρχιακής 
Αυτοδιοίκησης». 

2. Τις διατάξεις της παραγράφου 4 του άρθρου 1 του Ν. 
2345/1995 «Οργανωμένες υπηρεσίες παροχής προστασίας 
από φορείς κοινωνικής πρόνοιας και άλλες διατάξεις». 

3. Την αρ. Π4Β/ΟΙΚ. 4690/1996 Απόφαση του Υφυπουρ¬ 
γού Υγείας και Πρόνοιας «Προϋποθέσεις ίδρυσης και λει¬ 
τουργίας Μονάδων Φροντίδας Ηλικιωμένων μη κερδοσκο¬ 
πικού χαρακτήρα (Μ.Φ.Η.-Μ.Κ.)». 

4. Την αριθ. 3279/8.10.2003 απόφασή μας «Χορήγηση 
άδειας ίδρυσης Μ.Φ.Η. μη κερδοσκοπικού χαρακτήρα, στο 
«Γραμματικοπούλειο - Μπάλειο - Τρίγκειο θεραπευτήριο 
Χρονιών Παθήσεων». 

5. Την από 19.11.2003 Έκθεση της Τριμελούς Επιτροπής, 
η οποία συγκροτήθηκε με την αριθ. 3459/23.10.2003 από¬ 
φασή μας. 

6. Την από 16.10.2003 αίτηση του «Γραμματικοπούλειου - 
Μπάλειου - Τρίγκειου θεραπευτηρίου Χρόνιων Παθήσεων» 
με τα υπόλοιπα δικαιολογητικά, για τη χορήγηση άδειας λει¬ 
τουργίας στην Ιτέα Φωκίδας, Μονάδας Φροντίδας Ηλικιωμέ¬ 
νων Ατόμων μη κερδοσκοπικού χαρακτήρα (Μ.Φ.Η..Μ.Κ.), 
αποφασίζουμε: 

Χορηγούμε άδεια λειτουργίας στο Γραμματικοπούλειο. 
Μπάλειο - Τρίγκειο θεραπευτήριο Χρόνιων Παθήσεων, Μο¬ 
νάδας Φροντίδας Ηλικιωμένων μη κερδοσκοπικού χαρα¬ 
κτήρα, με έδρα την Ιτέα Φωκίδας, με την Επωνυμία «ΓΡΑΜ- 
ΜΑΤΙΚΟΠΟΥΛΕΙΟ-ΜΠΑΛΕΙΟ-ΤΡΙΓΚΕΙΟ ΘΕΡΑΠΕΥΤΗΡΙΟ 
ΧΡΟΝΙΩΝ ΠΑΘΗΣΕΩΝ» 

Τ ο εν λόγω ίδρυμα δυναμικότητας 50 ατόμων ηλικίας άνω 
των 18 ετών και των δύο φύλων που έχουν χρόνιες κινητικές 
ή νοητικές αναπηρίες, μη αυτοεξυπηρετούμενα, θα παρέ¬ 
χει στέγη, φροντίδα, διατροφή και ιατροφαρμακευτική πε¬ 
ρίθαλψη στα φιλοξενούμενα σ’ αυτό άτομα. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Άμφισσα, 23 Δεκεμβρίου 2003 
Ο Νομάρχης 
ΔΗΜ. ΑΝΔΡΙΤΣΟΣ 
-♦- 

Αριθ. 28/2054 (10) 

Καθιέρωση υπερωριακής εργασίας υπαλλήλων του Δήμου 
Κονιστρών Ν. Εύβοιας για το έτος 2004. 

Ο ΔΗΜΑΡΧΟΣ ΚΟΝΙΣΤΡΩΝ Ν. ΕΥΒΟΙΑΣ 
Έχοντας υπόψη: 

1. Τις διατάξεις του άρθρου 16 του Ν.3205/2003, «Μισθο- 
λογικές ρυθμίσεις λειτουργών και υπαλλήλων του Δημοσί¬ 
ου, ΝΠΔΔ, ΟΤΑκ.λπ.» και άλλες συναφείς διατάξεις που δη¬ 
μοσιεύτηκε στο ΦΕΚ 297/Α/23.12.2003. 

2. Τις διατάξεις της παρ. 10 του άρθρου 12 του Ν. 
2503/1997, «Διοίκηση, οργάνωση, στελέχωση της Περιφέ¬ 
ρειας, ρύθμιση θεμάτων για την τοπική αυτοδιοίκηση και 
άλλες διατάξεις». 

3. Τη λειτουργία κατά τις Κυριακές Λαϊκής αγοράς. 

4. Το γεγονός ότι απαιτείται πρόσθετη και υπερωριακή 
απασχόληση του προσωπικού για την κάλυψη των παρακά¬ 
τω αναγκώντου Δήμου: 

• Για την αποκομιδή των απορριμμάτων και την συνεχή 
λειτουργία της Υπηρεσίας Καθαριότητας. 

• Για το κλάδεμα των υψηλών δέντρων, την αποκομιδή 


κλαδιών από τις κλαδεύσεις, για τις ανάγκες αρδεύσεων 
των πάρκων κατά του καλοκαιρινούς μήνες, καταστάσεις 
θεομηνιών και εκτάκτων γεγονότων, για τον καθαρισμό των 
χώρων πρασίνου σε ημέρες εθνικών εορτών. 

• Για την αποκατάσταση βλαβών στα δίκτυα ηλεκτροφωτι- 
σμού, παροχές ρεύματος, επιβλέψεις σε εκδηλώσεις, εθνικές 
επετείους, τοποθετήσεις χριστουγεννιάτικου διακόσμου. 

• Για τη συντήρηση σχολικών κτιρίων, τοποθετήσεις εξέ- 
δρων σε πολιτιστικές εκδηλώσεις και εθνικές επετείους, 
αποκαταστάσεις βλαβών στα δημοτικά δίκτυα και κτίρια. 

• Για τη διοργάνωση πολιτιστικών, ψυχαγωγικών, επετει- 
ακών και κοινωνικών εκδηλώσεων, την υλοποίηση επιμορ¬ 
φωτικών και εκπαιδευτικών προγραμμάτων. 

• Για την επικοινωνία του Δημάρχου και των λοιπών Δημο¬ 
τικών Αρχών με το κοινό και τη γραμματειακή υποστήριξη 
τους. 

• Για τη γραμματειακή και φορολογική υποστήριξη των 
Δημοτικών Νομικών προσώπων και την υλοποίηση των Κοι¬ 
νωνικών Προγραμμάτων. 

• Για τον έλεγχο των καταστημάτων υγειονομικού ενδια¬ 
φέροντος. 

• Για τον έλεγχο της άσκησης υπαίθριου εμπορίου και 
λειτουργίας των εμποροπανηγύρεων. 

• Για την σύνταξη του ετήσιου απολογισμού, ισολογι¬ 
σμού και οικονομικών καταστάσεων καθώς και τη σύνταξη 
των Νέων Προϋπολογισμών. 

• Για την συντήρηση του πρασίνου των πλατειών, και λοι¬ 
πών κοινόχρηστων χώρωντου Δήμου. 

• Για τον έλεγχο δικτύων πληροφορικής εκλογές μετα¬ 
δημοτεύσεις ετεροδημότες, αναθεώρηση εκλογικών κατα¬ 
λόγων. 

5. Το συνολικό αριθμό των υπηρετούντων μονίμων υπαλ¬ 
λήλων που είναι 16, αποφασίζουμε: 

Καθιερώνουμε υπερωριακή απογευματινή εργασία 3.840 
ωρών, νυχτερινή και εργασία Κυριακών και Εξαιρέσιμων 
ημερών, 960 ώρες μέσα στα όρια που προβλέπουν οι δια¬ 
τάξεις του άρθρου 16 του Ν. 3205/2003 για 10 μόνιμους 
υπαλλήλους του Δήμου Κονιστρών για το έτος 2004. 

Ο αριθμός των υπαλλήλων και των ωρών καθορίζεται στα 
όρια των πιστώσεων του προϋπολογισμού με την παρούσα, 
μη επιτρεπόμενη σε καμία περίπτωση της αύξησης των πι¬ 
στώσεων με οποιοδήποτε τρόπο στην διάρκεια του έτους. 
Από την απόφαση αυτή προκαλείται δαπάνη ύψους 8000,00 
€ η οποία βαρύνειτον: ΚΑ 05/11/113.1 του προϋπολογισμού 
του Δήμου για το έτος 2004 και δε θα υπερβαίνει κατά μήνα 
το ένα δωδέκατο (1/12) των εγγεγραμμένων πιστώσεων. 

Η ισχύς της απόφασης αυτής αρχίζει ένα μήνα πριν τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Κονίστρα, 2 Ιουνίου 2004 
Ο Δήμαρχος 

ΔΗΜΗΤΡΗΣ ΠΑΠΑΝΑΣΤΑΣΙΟΥ 
-♦- 

Αριθ. 1048 (11) 

Μεταφορά των περιουσιακών στοιχείων καθώς επίσης και 
των Εργαστηρίων που μέχρι την 31.12.2003 λειτουρ¬ 
γούσαν στην Παιδαγωγική Σχολή Φλώρινας και στα Τ ρή¬ 
ματα α) Παιδαγωγικό Δημοτικής Εκπαίδευσης και β) Νη¬ 
πιαγωγών στην Παιδαγωγική Σχολή του Πανεπιστημίου 
Δυτικής Μακεδονίας από 1.1.2004. 

Ο ΠΡΟΕΔΡΟΣ ΤΗΣ ΔΙΟΙΚΟΥΣΑΣ ΕΠΙΤΡΟΠΗΣ 
ΤΟΥ ΠΑΝΕΠΙΣΤΗΜΙΟΥ ΔΥΤΙΚΗΣ ΜΑΚΕΔΟΝΙΑΣ 
Έχοντας υπόψη: 

1) Τις διατάξεις του Π.Δ.92/7.4.2003 (ΦΕΚ 83/ 11.4.2003) 
«Ίδρυση Πανεπιστημίου Δυτικής Μακεδονίας», 

2) τις διατάξεις του άρθρου 13παρ. 52 του Ν. 3149/2003 
(ΦΕΚ 141/10.6.2003τ. Α'), «Εθνική Βιβλιοθήκη της Ελλάδας 
και άλλες διατάξεις», 

3) την Υπουργική απόφαση αριθμ. 134881 α/Β 1 / 23.12.2003 
(ΦΕΚ 1975/31.12.2003 τ. Β") «Μεταφορά Τμημάτων του Αρι- 
στοτελείου Πανεπιστημίου Θεσσαλονίκης στο Πανεπιστήμιο 
Δυτικής Μακεδονίας» (που έγινε σύμφωνα με τις διατάξειςτου 
άρθρου 13παρ. 52του Ν. 3149/2003 (ΦΕΚ 141/10.6.2003τ.Α), 

4) τις διατάξειςτου Π.Δ. 544/10.10.1989 «Ίδρυση Παιδα¬ 
γωγικού Τμήματος Δημοτικής Εκπαίδευσης στο Αριστοτέ- 
λειο Πανεπιστήμιο Θεσσαλονίκης με έδρα την Φλώρινα» 
(ΦΕΚ 231/1989τ. Α'), Π.Δ. 99/22.3.1993 «Ίδρυση Παιδαγω¬ 
γικής Σχολής Νηπιαγωγών στο Αριστοτέλειο Πανεπιστήμιο 
Θεσσαλονίκης με έδρα την Φλώρινα» (ΦΕΚ 46/2.4.1993 τ. 
Α»), διαπιστώνουμε: 

Ότι στις 31.12.2003 στα Τμήματα Δημοτικής Εκπαίδευ¬ 
σης και Νηπιαγωγών (Φλώρινα) λειτουργούσαντα παρακά¬ 
τω Εργαστήρια τα οποία μεταφέρονται από 1.1.2004 στο 
Πανεπιστήμιο Δυτικής Μακεδονίας. 

Τα Εργαστήρια που μεταφέρονται είναι τα εξής: 

1. Εργαστήριο Τοπικής Ιστορίας στο Παιδαγωγικό Τμήμα 
Δημοτικής Εκπαίδευσης της Παιδαγωγικής Σχολής Φλώρι¬ 
νας (Π.Δ. 240/7.8.2001, ΦΕΚ 181), 

2. Εργαστήριο Μελέτης της Γλώσσας και των Προγραμ¬ 
μάτων Γλωσσικής Διδασκαλίας στο Παιδαγωγικό Τμήμα 
Νηπιαγωγών της Παιδαγωγικής Σχολής Φλώρινας (Π.Δ. 
113/29.4.2003, ΦΕΚ99). 

Επίσης στο Πανεπιστήμιο Δυτικής Μακεδονίας μεταφέ- 
ρονται η κινητή και ακίνητη περιουσία της πρώην Παιδαγω¬ 
γικής Ακαδημίας Φλώρινας που έχει μεταβιβαστεί στο Αρι- 
στοτέλειο Πανεπιστήμιο Θεσσαλονίκης με άρθρο 9 του 
Π.Δ. 544/1999. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Κοζάνη, 12 Μάίου 2004 
Ο Πρόεδρος 
ΧΡΗΣΤΟΣ ΜΑΣΣΑΛΑΣ 

- * - 

ΑΡΙΘ. 1070/1134 (12) 

Σύσταση Εκκλησιαστικού Ιδρύματος υπό την επωνυμία 

«ΓΕΝΙΚΟΝ ΦΙΛΟΠΤΩΧΟΝ ΤΑΜΕΙΟΝ ΚΑΙ ΕΝΟΡΙΑΚΑ 

ΤΟΙΑΥΤΑΤΗΣ ΙΕΡΑΣ ΜΗΤΡΟΠΟΛΕΩΣ ΓΛΥΦΑΔΑΣ». 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχοντας υπόψη: 

Η Διαρκής Ιερά Σύνοδος της Εκκλησίας της Ελλάδος, 
έχουσα υπ’ όψει: 

1. Τας διατάξεις των άρθρων 29 παραγρ. 2 και 59 παραγρ. 
2 του Νόμου 590/1977 «Περί Καταστατικού Χάρτου της Εκ¬ 
κλησίας της Ελλάδος», 

2. Τας υποχρεώσεις της Ποιμενούσης Εκκλησίας τας 
απορρεούσας εκ των Ευαγγελικών Επιταγών, των Ιερών 
Κανόνων και των Νόμων του Κράτους προς το Χριστεπώνυ- 
μον της Εκκλησίας πλήρωμα. 

3. Τας υφισταμένας Κοινωνικός και πνευματικός ανάγκας 
της Ιεράς Μητροπόλεως Γλυφάδας. 

4. Την υπ’ αριθμ. 4/25.5.2004 Πράξιντου Σεβασμιωτάτου 
Μητροπολίτου Γλυφάδας Παύλου και την υπ’ αριθμ. 
760/25.5.2004 Πρότασιν αυτού προς την Ιεράν Σύνοδον. 

5. Την από 10.5.2004 Γνωμάτευσιντου Νομικού Γραφείου 
της Νομικής Υπηρεσίας της Εκκλησίας της Ελλάδος. 

6. Την από 3.6.2004 Απόφασιν Αυτής, αποφασίζει: 

Συνιστά εις την Ιεράν Μητρόπολιν Γλυφάδας Εκκλησια¬ 
στικόν Ίδρυμα υπό την επωνυμίαν: «ΓΕΝΙΚΟΝ ΦΙΛΟΠΤΩ¬ 
ΧΩΝ ΤΑΜΕΙΟΝ ΚΑΙ ΕΝΟΡΙΑΚΑ ΤΟΙΑΥΤΑ ΤΗΣ ΙΕΡΑΣ ΜΗ¬ 
ΤΡΟΠΟΛΕΩΣ ΓΛΥΦΑΔΑΣ», το οποίον θα λειτουργεί ως 


εξηρτημένη Υπηρεσία του Νομικού Προσώπου της Ιεράς 
Μητροπόλεως Γλυφάδας και θα εδρεύει εις την πάλιν της 
Γλυφάδας. Η οργάνωσις, διοίκησις, διαχείρισις και λει¬ 
τουργία του Ιδρύματος τούτου θα διέπεται από τας διατά¬ 
ξεις του επομένου Κανονισμού: 

ΚΑΝΟΝΙΣΜΟΣ 

ΓΕΝΙΚΟΥ ΦΙΛΟΠΤΩΧΟΥ ΤΑΜΕΙΟΥ ΚΑΙ ΕΝΟΡΙΑΚΩΝ 
ΤΟΙΟΥΤΩΝ ΤΗΣ ΙΕΡΑΣ ΜΗΤΡΟΠΟΛΕΩΣ ΓΛΥΦΑΔΑΣ 

Α' 

ΣΥΣΤΑΣΙΣ - ΣΚΟΠΟΣ 
Άρθρον1 

Συνιστάται ευαγές Εκκλησιαστικόν Ίδρυμα υπό την επω¬ 
νυμίαν «ΓΕΝΙΚΟΝ ΦΙΛΟΠΤΩΧΟΝ ΤΑΜΕΙΟΝ» ως εξηρτημέ¬ 
νη Υπηρεσία της Ιεράς Μητροπόλεως Γλυφάδας, αυτοτε¬ 
λούς διαχειρίσεως και μη κερδοσκοπικού χαρακτήρος 
έδραν έχον την πάλιν της Γλυφάδας και τελούν υπό την δι- 
οίκησιν και εποπτείαν αυτής. 

Άρθρον 2 

Σκοπός του Ιδρύματος είναι: 

α. Η παροχή πάσης υλικής βοήθειας και περιθάλψεως εις 
ενδεείς (πτωχούς, ασθενείς, αστέγους εγκαταλελειμμέ- 
νους κ.α.) της Μητροπολιτικής περιφέρειας, έχοντας ανά¬ 
γκην βοήθειας και συμπαραστάσεως. 

β. Η οικονομική ενίσχυσις απόρων μαθητών και σπουδα¬ 
στών. 

γ. Η οικονομική ενίσχυσις απόρων πολυτέκνων οικογενειών, 
δ. Η παροχή Ελληνοχριστιανικής διαφωτίσεως εις τους 
κατοίκους της Μητροπολιτικής περιφέρειας, δι’ εκδόσεως 
εντύπων και διαφωτιστικών φυλλαδίων. 

ε. Η βράβευσις αριστούχων μαθητών και μαθητριών της τε¬ 
λευταίας τάξεως Λυκείων της Μητροπολιτικής περιφερείας. 

Β' 

ΔΙΟΙΚΗΣΙΣ 
Άρθρον 3 

1. Το Γενικόν Φιλόπτωχον Ταμείον διοικείται υπό πεντα¬ 
μελούς Διοικητικού Συμβουλίου, αποτελουμένου έκτων: 

α) Του Μητροπολίτου ως Προέδρου, 
β) Του Πρωτοσυγκέλλου η του Γενικού Αρχιερατικού Επι¬ 
τρόπου, ως Αντιπροέδρου, 

γ) Ενός κληρικού της Μητροπόλεως, εκτελούντος καθή¬ 
κοντα Γραμματέως και Ταμίου και 
δ) Δύο λαϊκών (ανδρών η γυναικών) διοριζομένων υπό του 
Μητροπολίτου. 

2. Η θητεία των μελών του Δ.Σ. είναι τριετής, το αξίωμά 
τωντιμητικόν και άμισθον και δύνανται να επαναδιορισθούν 
μετά την λήξιν της θητείαςτων. Μέλος του Δ.Σ., εκλείπονη 
παραιτούμενον προ της λήξεως της θητείας του, αντικαθί¬ 
σταται υπό του Μητροπολίτου. Μέλος, απέχον αδικαιολο¬ 
γήτους τριών συνεδριών του Δ.Σ., δύναται να αντικαταστα- 
θή υπό του Μητροπολίτου. 

Γ 

ΠΟΡΟΙ 
Άρθρον 4 

Πόροι του Γενικού Φιλοπτώχου Ταμείου είναι: 
α. Αι εισφοραί και οικονομικοί ενισχύσεις των Ενοριακών 
Ιερών Ναών, αι οποίαι αναγράφονται ετησίως εις τους προ¬ 
ϋπολογισμούς, ως και τοιαύται των Ιερών Μονών. 

β. Αι εξ ελευθέρας βουλήσεως προσφοραί του Μητροπο¬ 
λίτου και των Αιδεσιμ. Εφημερίων. 

γ. Αι δωρεαί και προσφοραί των φιλανθρώπων η φιλαν¬ 
θρωπικών οργανώσεων, Σωματείων και Συλλόγων. 

δ. Αι τυχόν Κρατικοί επιχορηγήσεις, κληρονομίαι και κλη- 
ροδοσίαι. 

ε. Ποσοστόν 20% εκ των εις χρήμα μηνιαίων προσόδων 
εκάστου Ενοριακού Φιλοπτώχου Ταμείου, αποδιδόμενον 
ανά τρίμηνον. 




12398 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


στ. Ποσοστόν 50% εκ του ετησίου εράνου της «ΗΜΕΡΑΣ 
ΤΗΣ ΑΓΑΠΗΣ», διενεργουμένου κατά μήνα Δεκέμβριον, 
ζ. Τό προϊόν εράνου εκ δισκοφοριών εις Ενορίας, 
η. Διάφοροι άλλοι πόροι μη κατονομαζόμενοι ώδε, τους 
οποίους ήθελεν εξεύρη το Διοικητικόν Συμβούλιον και προ¬ 
έρχονται εκ χρηστής πηγής. 

Δ' 

ΣΥΣΤΑΣΙΣ 

ΕΝΟΡΙΑΚΩΝ ΦΙΛΟΠΤΩΧΩΝ ΤΑΜΕΙΩΝ 

Άρθρον 5 

Προς ευχερεστέρανεκπλήρωσιντου σκοπού του Γενικού 
Φιλόπτωχου Ταμείου συνιστάται παρ’ εκάστη Ενορία ειδι¬ 
κόν Ταμείον, ονομαζόμενον «ΕΝΟΡΙΑΚΟΝ ΦΙΛΟΠΤΩΧΟΝ 
ΤΑΜΕΙΟΝ», με έδραντον Κεντρικόν Ναόν της Ενορίας. 

Άρθρον 6 

Έκαστον Ενοριακόν Φιλόπτωχον Ταμείον διοικείται υπό 
Διαχειριστικής Επιτροπής, αποτελουμένης έκτου Εφημερί¬ 
ου του Ναού ως Προέδρου, ενός Εκκλησιαστικού Συμβού¬ 
λου ως Αντιπροέδρου και τριών γυναικών, διοριζομένων 
υπό του Μητροπολίτου, τη προτάσει του Εφημερίου. Τα¬ 
μίαν και Γραμματέα της Επιτροπής εκλέγει αύτη κατά την 
πρώτην αυτής συνεδρίαν. 

Άρθρον 7 

Τα Μέλη της Διαχειριστικής Επιτροπής των Ενοριακών Φι- 
λοπτώχων Ταμείων διορίζονται επίτριετεί θητεία, του Μητρο¬ 
πολίτου δυναμένου και προ της λήξεως της θητείας αυτών να 
ανπκαταστήση τα μέλη, άτινα, δια λόγους απασχολήσεως η 
υγείας η άλληςτινός αιτίας, δενδύνανταιναπροσφέρουντας 
υπηρεσίαςτων. Μετά την λήξιντηςτριετούς αυτών θητείαςτα 
μέλη των Ε.Φ.Τ. δύνανται να επαναδιορίζωνται. 

Άρθρον 8 

Η Διαχειριστική Επιτροπή των Ε.Φ.Τ. συνέρχεταιτακτικώς 
μεν άπαξ του μηνός και επιλαμβάνεται των ενδιαφερουσών 
αυτήν υποθέσεων, εκτάκτως δε συγκαλείται όταν κληθή 
υπό του Προέδρου αυτής ή ζητήσουν τούτο τα δύο εκ των 
πέντε μελών αυτής. Η Επιτροπή ευρίσκεται εν απαρτία, εάν 
παρίστανται τρία τουλάχιστον μέλη και αποφασίζει δια σχε¬ 
τικής πλειοψηφίας των παρόντων, εν ισοψηφία δε, υπερι¬ 
σχύει η ψήφος του Προέδρου. Παν έγγραφον της Επιτρο¬ 
πής υπογράφεται υπό του Προέδρου. 

Ε' 

ΠΟΡΟΙ ΤΟΥ Ε.Φ.Τ. 

Άρθρον 9 

Πόροι του Ενοριακού Φιλοπτώχου Ταμείου είναι: 
α. Αι προαιρετικοί εισφοραί των πιστών, 
β. Τό προϊόντων κυτίων, τα οποία τοποθετούνται εις τους 
Ιερούς Ναούς με την ένδειξιν «ΚΥΤΙΟΝ ΥΠΕΡ ΠΤΩΧΩΝ». 

γ. Τό προϊόν εκ περιφοράς δίσκου υπέρ των πτωχών, κα¬ 
τόπιν εγκρίσεως της Ιερός Μητροπόλεως. 

δ. Ποσοστόν 50% εκ του ετησίου εράνου της «ΗΜΕΡΑΣ 
ΤΗΣ ΑΓΑΠΗΣ». 

ε. Αι τυχόν κρατικοί επιχορηγήσεις και δωρεαί φυσικών η 
νομικών προσώπων, κληρονομίαι και κληροδοσίαι. 

Άρθρον10 

Οι πόροι των Ενοριακών Φλοπτώχων Ταμείων διατίθενται: 

1. Προςπερίθαλψινπτωχώντης Ενορίας, διαπαροχήςεις 
αυτούς τακτικού η εκτάκτου βοηθήματος, ειδών ενδύσεως, 
ιατρικής περιθάλψεως και φαρμάκων. 

2. Δι’ αγοράν βιβλίων, σχολικών ειδών και δια την παροχήν 
χρηματικών βοηθημάτων εις απόρους μαθητάς της Ενορίας. 

3. Δι’ επισκέψεις εις τους φυλακισμένους και εις διαβιού- 
ντας εις ευαγή Ιδρύματα προς ενίσχυσίν των, και 

4. Εις περίπτωσιν κατά την οποίαν εις έναν Ιερόν Ναόν δεν 
υπάρχει κίνησις αναγκών και δεν παρέχονται βοηθήματα, 
δύναται το προϊόν των πόρων να αποστολή εις το Γ ενικόν 
Φιλόπτωχον Ταμείον. 


Άρθρον11 

Η εξακρίβωσις της οικονομικής καταστάσεως εκάστου 
ενδεούς Ενορίτου πρέπει να γίνεται το δυνατόν ταχύτερον 
και μετά μεγίστης προσοχής, κατόπιν να εγγράφεται ούτος 
εις τα ειδικά βιβλία της Ενορίας και μετά σημειώσεως χρη¬ 
σίμων παρατηρήσεων. 

ΣΤ 

ΔΙΑΧΕΙΡΙΣΙΣ 

Άρθρον12 

Η διαχείρισις του Γενικού Φιλοπτώχου Ταμείου και των 
Ενοριακών Φιλοπτώχων Ταμείων γίνεται δια της τηρήσεως 
των εξής: 

α. Διπλοτύπων Γραμματίων εισπράξεως και πληρωμής, 
δεόντως ηριθμημένων και τεθεωρημένων υπό της Ιερός 
Μητροπόλεως. 

β. Φακέλλου διαφυλάξεως τιμολογίων, αποδείξεων κ.λπ. 

γ. Βιβλίου Πρακτικών, τεθεωρημένου υπό της Ιερός Μη¬ 
τροπόλεως. 

δ. Αι εισπράξεις εκ των κυτίων και εκ των δίσκων θα κατα¬ 
μετρούνται εις ειδικόν Πρακτικόν Καταμετρήσεως, το οποί¬ 
ον θα υπογράφεται τουλάχιστον υπό δύο μελών του Δ.Σ. η 
της Δ.Ε. Αι εκδιδόμεναι αποδείξεις δια δωρεάς η προαιρε¬ 
τικός εισφοράς θα υπογράφωνται υπό του Προέδρου και 
του Ταμείου. 

Άρθρον13 

Κατά μήνα Δεκέμβριον συντάσσεται ο Προϋπολογισμός 
του επομένου έτους και κατά μήνα Ιανουάριον συντάσσεται ο 
Απολογισμός του διαρρεύσαντος έτους, αντίγραφατων οποί¬ 
ων υποβάλλονται εις την Ιερόν Μητρόπολιν προς έγκρισιν. 

Άρθρον14 

Η χρηματική περιουσία εκάστου Ε.Φ.Τ., υπερβαίνουσα τα 
1000€, δέοννακατατίθεταιεπ’ ονόματιτου Ε.Φ.Τ. ειςτιναΤρά- 
πεζαν ή Ταμιευτήριον. Δια πάσαν ανάληψιν απαιτείται απόφα- 
σιςτηςΔ.Ε., κεκυρωμένη υπάτης Ιερός Μητροπόλεως. 

Ζ' 

ΤΕΛΙΚΑΙ ΔΙΑΤΑΞΕΙΣ 

Άρθρον 15 

Εν περιπτώσει διαλύσεως του Γ.Φ.Τ. η περιουσία αυτού 
περιέρχεται αυτοδικαίως εις την Ιερόν Μητρόπολιν Γλυφά¬ 
δας, ενώ εν περιπτώσει διαλύσεως των Ε.Φ.Τ. η περιουσία 
αυτών περιέρχεται αυτοδικαίως εις τον οικείον Ενοριακόν 
Ιερόν Ναόν. 

Άρθρον16 

Ο Κανονισμός του Γ.Φ.Τ. δύναται να τροποποιηθή με 
απόφασιν της Διαρκούς Ιερός Συνόδου είτε οίκοθεν, είτε 
κατόπιν σχετικής προτάσεως του Μητροπολίτου Γλυφά¬ 
δας, ισχύει δε η τροποποίησις από της δημοσιεύσεώς της 
εις την Εφημερίδα της Κυβερνήσεως και εις το Περιοδικόν 
«ΕΚΚΛΗΣΙΑ». 

Άρθρον17 

Η ισχύς του παρόντος άρχεται από της δημοσιεύσεώς αυ¬ 
τού εις το επίσημον δελτίον της Ιερός Συνόδου της Εκκλη¬ 
σίας της Ελλάδος «ΕΚΚΛΗΣΙΑ» και την Εφημερίδα της Κυ¬ 
βερνήσεως. 

Άρθρον18 
Κάλυψις δαπάνης 

Απότας διατάξεις του παρόντος Κανονισμού προκαλείται 
δαπάνη εις βάρος του προϋπολογισμού του Νομικού Προ¬ 
σώπου της Ιερός Μητροπόλεως Γλυφάδας, το ύψος της 
οποίας δεν δύναται να προσδιορισθή. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήναι, 3 Ιουνίου 2004 
Ο Πρόεδρος 

Τ Ο Αθηνών ΧΡΙΣΤΟΔΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




